पाएं अपने शहर की ताज़ा ख़बरें और फ्री ई-पेपरडाउनलोड करें
कवर्धा-रायपुर। जिले के सहसपुर लोहारा थानांतर्गत ग्राम दरसाटोला में रविवार की दोपहर अपनी मां के साथ नहाने गई चार वर्षीय मासूम अंजनी के शरीर में जोंक घुस गया। इससे बालिका एवं उसके परिजन परेशान हैं। बच्ची के साथ उसके परिजन तुरंत मोटरसाइकिल में अस्पताल पहुंचे, लेकिन वहां शरीर के भीतर से जोंक निकालने में डॉक्टरों को सफलता नहीं मिली। तब बालिका को जिला चिकित्सालय रेफर कर दिया गया, लेकिन यहां भी सुविधाओं के अभाव में जोंक नहीं निकाला जा सका, वहीं प्राथमिक उपचार के बाद बालिका को रायपुर भेजा गया है। मासूम अंजनी के साथ जिला चिकित्सालय पहुंची पीडि़त मां ने बताया कि वे लोग रोज की तरह आज भी तालाब नहाने गए थे। उसकी दादी भी साथ में थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn